**Előterjesztés munkaanyaga a Képviselő-testület**

2017. február 28-i ülésére

**3. napirendi pont: Tájékoztatás térfigyelő kamera rendszer kiépítése ügyében**

A közbiztonság minősége folyamatosan javul a községben, azonban a rendszeresen visszatérő problémákat (gyorshajtás, rongálások, lopások) egy jól működő térfigyelő rendszerrel lehet megoldani, mely a rendőrség és a közeljövőben újra szerveződő polgárőrség munkáját is segítené a közbiztonság megőrzésében. Önkormányzatunk felkereste Mikola Péter urat, a Hiteles Kft. ügyvezetőjét és a többszöri egyeztetés nyomán kapott árajánlatot – a bizalmas műszaki tartalom miatt – zárt ülésen tárgyaljuk. Olyan térfigyelő rendszer kiépítését tervezzük, mely a források függvényében – akár pályázat útján is – bővíthető lenne.

Összeállította: dr. Molnár Zsuzsanna jegyző

Előterjesztéssé nyilvánítva: 2017. február 27.